भारत के कोच ने कहा कि चीन के अलावा सभी टीम टीमें भारतीय टेबल टेनिस खिलाड़ियों से अब डरने लगी हैं, क्योंकि उन्हें पता है कि अगर भारत के खिलाड़ी उन्हें व्यक्तिगत स्पर्धा में हरा सकते हैं तो कहीं भी हरा सकते हैं। यहां तक कि चीन के भी खिलाड़ी उन्हें हल्के में नहीं लेते हैं। शरत कमल ने भारतीय खिलाड़ियों के अच्छे प्रदर्शन की वजह ज्यादा टूर्नामेंट को बताया। उन्होंने कहा कि अब हम औसतन हर साल 12-14 इवेंट में हिस्सा लेते हैं। पहले 5 या 6 टूर्नामेंट ही होते थे। एशियन गेम्स से पहले 23 भारतीय खिलाड़ियों ने कोरिया ओपन में हिस्सा लिया था। गौरतलब है शरत कमल और मनिका बत्रा की जोड़ी ने एशियन गेम्स के मिक्सड डबल्स में कांस्य पदक जीता है। वहीं पुरुष टीम ने भी इससे पहले कांस्य पदक अपने नाम किया था।